Diari Oficial de la Generalitat Valenciana


Sumari del DOGV 6289, del 15-06-2010 (2010/6705)

RESOLUCIÓ de 4 de juny de 2010, de la Direcció General per al Canvi Climàtic, per la qual es modifica la Resolució de 12 de març de 2007 de delegació de funcions en el Consell de Cambres Oficials de Comerç, Indústria i Navegació de la Comunitat Valenciana, i s'actualitzen les quanties unitàries corresponents a les funcions objecte de delegació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6289

Data del DOGV
:   15-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6705


Data del document
:   04-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * competència administrativa
    * cambra de comerç i indústria
    * canvi climàtic
    * delegació de poders

RESOLUCIÓ de 4 de juny de 2010, de la Direcció General per al Canvi Climàtic, per la qual es modifica la Resolució de 12 de març de 2007 de delegació de funcions en el Consell de Cambres Oficials de Comerç, Indústria i Navegació de la Comunitat Valenciana, i s'actualitzen les quanties unitàries corresponents a les funcions objecte de delegació. [2010/6705]  
Per Resolució de 12 de març de 2007, de la Direcció General de Qualitat Ambiental (DOCV de 29.03.2007), es delegava en el Consell de Cambres Oficials de Comerç, Indústria i Navegació de la Comunitat Valenciana, l'exercici de determinades funcions competència de l'esmentada direcció general en les matèries següents: plans de prevenció i reducció de residus perillosos; plans empresarials de prevenció d'envasos i residus d'envasos i informes de seguiment dels plans aprovats; notificacions prèvies de trasllat de residus perillosos. Així mateix, en l'apartat vuité l'esmentada resolució establia els preus unitaris corresponents a les distintes funcions delegades, i està prevista la publicació anual en el Diari Oficial de la Comunitat Valenciana de l'import destinat a l'exercici de les funcions delegades i, si és el cas, els preus unitaris aplicables en relació amb aquestes funcions, sempre que romanga vigent la delegació i hi haja consignació pressupostària adequada i suficient en l'exercici econòmic corresponent.  
La Direcció General per al Canvi Climàtic desenvolupa procediments telemàtics per a la remissió electrònica d'informació en matèria de residus perillosos, mitjançant serveis web, amb l'objectiu de facilitar als gestors i productors dels residus les obligacions legalment establides, i promoure la desaparició durant l'exercici 2010 de la documentació en format paper.  
Tot això d'acord amb la Llei 11/2007, de 22 de juny, d'Accés Electrònic dels Ciutadans als Serveis Públics; el Reial Decret 1671/2009, de 6 de novembre, pel qual es desenvolupa parcialment la llei esmentada; la Llei 17/2009, de 23 de novembre, sobre el lliure accés a les activitats de serveis i l'exercici d'aquestes; la Llei 25/2009, de 22 de desembre, de modificació de diverses lleis per a la seua adaptació a la llei sobre el lliure accés a les activitats de serveis i el seu exercici, i el Reial Decret 367/2010, de 26 de març, de modificació de diversos reglaments de l'àrea de medi ambient per a la seua adaptació a les lleis 17/2009, de 23 de novembre, i 25/2009, de 22 de desembre, esmentades.  
La implantació de la tramitació telemàtica de la documentació relativa a residus perillosos porta a la disminució progressiva del format paper, principalment pel que fa a les notificacions prèvies de trasllat de residus perillosos. No obstant això, les recollides efectuades a xicotets productors de residus perillosos i els fulls de control de recollida d'olis usats (document A d'olis usats) han de continuar materialitzant-se en la documentació escrita fins que s'adapten per a remetre'ls electrònicament.  
Per això resulta necessari modificar, per a actualitzar-la, la Resolució de delegació de 12 de març de 2007, a fi d'incloure entre les funcions objecte de delegació les relatives al tractament de dades contingudes en els fulls de recollida itinerant regulats en l'Ordre de 6 de juliol de 1994, del conseller de Medi Ambient, per la qual es regulen els documents de control i seguiment de residus tòxics i perillosos que han d'emprar únicament els xicotets productors de residus i els fulls de control de recollida d'oli usat (document A d'olis usats) establits en l'annex II del Reial decret 679/2006, de 2 de juny, pel qual es regula la gestió dels olis industrials usats.  
Així mateix, atés el temps transcorregut des que es va dictar la resolució de delegació l'any 2007, cal actualitzar els preus unitaris aplicables a les funcions objecte de delegació, adequant l'import corresponent al tractament dels fulls de recollida itinerant que han d'emprar els xicotets productors de residus perillosos i fulls de recollida d'oli usat a les funcions concretes que s'han de realitzar en relació amb aquests documents.  
Per tot això, resolc:  
Primer  
Modificar la Resolució de delegació de 12 de març de 2007 en els apartats i termes següents:  
«Primer. S'afig l'apartat següent:  
- Fulls de recollida itinerants que han d'emprar els productors xicotets i fulls de control de recollida d'olis usats (document A d'olis usats)».  
«Sisé. S'afig, in fine, l'apartat següent:  
- Fulls de recollida itinerant que han d'emprar els productors xicotets i fulls de control de recollida d'olis usats (document A d'olis usats).  
1. El Consell de Cambres ha de recollir setmanalment els documents de control dels productors xicotets (fulls de control de recollida i documents A d'olis usats) presentats per les empreses en la Conselleria de Medi Ambient, Aigua, Urbanisme i Habitatge.  
2. El Consell de Cambres ha d'introduir la informació requerida en una base de dades que li ha de proporcionar la Conselleria de Medi Ambient, Aigua, Urbanisme i Habitatge per a posteriorment bolcat en el sistema d'informació de la Conselleria de Medi Ambient, Aigua, Urbanisme i Habitatge. La informació requerida és la següent:  
Número de document (núm. de sèrie)  
NIF de les empreses: recollidor (1), transport (1), gestor (1), i productors (d'1 a 16).  
Número d'autorització de les empreses: recollidor, transport, gestor.  
Codi LER del residu transportat (segons l'annex II de l'Ordre MAM/304/2002, en el qual es publica la llista europea de residus).  
Taula 2, indicadora del procés gestor (segons l'annex I del Reial decret 952/1997 i annex I de l'Ordre MAM/304/2002).  
Quantitat de residu (kg)  
Data de recollida  
3. Quan n'hi haja, el Consell de Cambres ha de recopilar les possibles incidències observades en el document per a comunicar-les a la Direcció General per al Canvi Climàtic.  
4. El Consell de Cambres pot remetre les comunicacions que considere oportunes informant les empreses de les obligacions legalment exigibles en matèria de producció i gestió de residus.  
5. El Consell de Cambres ha d'ordenar els documents i els ha de preparar perquè el sistema de gestió documental de l'Àrea de Residus de la Conselleria de Medi Ambient, Aigua, Urbanisme i Habitatge els escanege i arxive».  
«L'apartat sisé, relatiu a la custòdia i protecció de dades de caràcter personal, passa a ser l'apartat sisé bis, pel fet que s'ha advertit l'existència d'un error en la correlació d'apartats de la Resolució de 12 de març de 2007 publicada (DOCV de 29.03.2007)».  
«Vuité. Es modifica el paràgraf tercer, que queda redactat de la manera següent:  
El pagament s'ha de realitzar mensualment per l'import corresponent a les activitats realitzades en el mes anterior, d'acord amb els preus unitaris següents (sense incloure l'IVA):  
Plans de prevenció i reducció de residus perillosos: 25 €  
Plans empresarials de prevenció i reducció d'envasos i residus d'envasos: 50 €  
Informes de seguiment dels plans empresarials de prevenció i reducció d'envasos i residus d'envasos aprovats: 25 €  
Notificacions prèvies de trasllat de residus perillosos: 1 -  
Fulls de recollida itinerants que han d'emprar els productors xicotets: 2 -  
Fulls de control de recollida d'olis usats (document A d'olis usats): 2 ?».  
Segon  
En allò no modificat, continua vigent en tots els seus termes i condicions la Resolució de delegació de 12 de març de 2007.  
Tercer  
Aquesta resolució produirà efecte des de l'endemà de la publicació en el Diari Oficial de la Comunitat Valenciana.  
València, 4 de juny de 2010.- El director general per al Canvi Climàtic: Jorge Lamparero Lázaro.